ରବି ଶାସ୍ତ୍ରୀଙ୍କ ଏହି ଭୁଲ କାରଣରୁ ବ୍ୟାପିଲା କି କରୋନା ଭାଇରସ ? ବିସିସିଆଇ ନେଇପାରେ ଆକ୍ସନ - Prameya News7\nରବି ଶାସ୍ତ୍ରୀଙ୍କ ଏହି ଭୁଲ କାରଣରୁ ବ୍ୟାପିଲା କି କରୋନା ଭାଇରସ ? ବିସିସିଆଇ ନେଇପାରେ ଆକ୍ସନ\nନୂଆଦିଲ୍ଲୀ, ୧୧।୦୯ : କରୋନା ସଂକ୍ରମଣ ଦୃଷ୍ଟିରୁ ଭାରତ ଓ ଇଂଲଣ୍ଡ ମଧ୍ୟରେ ଖେଳାଯିବାକୁ ଥିବା ପଞ୍ଚମ ଦିନିକିଆ ବାତିଲ ହୋଇଛି । ମ୍ୟାଚ୍ ବାତିଲ ହେଲା ପରେ ରବି ଶାସ୍ତ୍ରୀଙ୍କ ପୁସ୍ତକ ଉନ୍ମୋଚନ ଉତ୍ସବକୁ ନେଇ ପ୍ରଶ୍ନ ଉଠିଛି । କାରଣ ଏହି ସମାରୋହରେ କରୋନା କଟକଣାକୁ ଖୁଲମଖୁଲା ଉଲ୍ଲଙ୍ଘନ କରାଯାଇଥିଲା ।\nଚତୁର୍ଥ ଟେଷ୍ଟ ପୂର୍ବରୁ ଏଖ ପଞ୍ଚତାରକା ହୋଟେଲରେ ପୁସ୍ତକ ଇନ୍ମୋଚନ କାର୍ଯ୍ୟକ୍ରମ ହୋଇଥିଲା । ଏହି ଉତ୍ସବ ପରେ ମୁଖ୍ୟ କୋଚ ଶାସ୍ତ୍ରୀ, ପିଲ୍ଡିଂ କୋଚ୍ ଶ୍ରୀଧର ଓ ଫିଜିଓ ନୀତିନ ପଟେଲ ପଜିଟିଭ୍ ଚିହ୍ନଟ ହୋଇଥିଲେ । ସମସ୍ତେ ଟିକାର ଉଭୟ ଡୋଜ୍ ଲଗାଇଥିଲେ । ଦଳର ସହାୟକ ଫିଜିଓ ଯୋଗେଶ ପରମାର ମଧ୍ୟ ପଜିଟିଭ୍ ଚିହ୍ନଟ ହୋଇଥିଲେ । ଯେଉଁଥି ପାଇଁ ପଞ୍ଚମ ମୁକାବିଲା ରବ୍ଦ ହୋଇଥିଲା ।\nଅଧିନାୟକ ବିରାଟ କୋହଲିଙ୍କ ସମେତ ଦଳର ସମସ୍ତ ଖେଳାଳି ବହି ଉନ୍ମୋଚନ ସମାରୋହରେ ସାମିଲ ଥିଲେ । ଯେଉଁ ଅତିଥିମାନେ ବାହାରୁ ଆସିଥିଲେ ସେମାନେ ମାସ୍କ ପିନ୍ଧିନଥିଲେ । ଏଥିପାଇଁ ଶାସ୍ତ୍ରୀ ବିସିସିଆଇଠୁ ଲିଖିତ ଅନୁମତି ନେଇନଥିଲେ । ଅଧ୍ୟକ୍ଷ ସୌରଭ ଗାଙ୍ଗୁଲି କିମ୍ବା ଉପାଧ୍ୟକ୍ଷ ଜୟ ଶାହଙ୍କଠୁ ସେ କୌଣସି ଅନୁମତି ନେଇନଥିଲେ । ଏପରି ଅନୁମତି ପାଇଁ ଦଳର ପ୍ରଶାସନିକ ମ୍ୟାନେଜର ଗିରିଜ ଡୋଙ୍ଗରେଙ୍କୁ ଦାୟିତ୍ୱ ଦିଆଯାଇଛି । ସେ ମଧ୍ୟ କିଛି ପ୍ରୋଟକଲ ପାଳନ କରିନଥିଲେ ।\nବିସିସିଆଇର ଜଣେ ଅଧିକାରୀଙ୍କ କହିବାନୁସାରେ, ଟି୨୦ ବିଶ୍ୱକପ ପୂର୍ବରୁ ରବି ଶାସ୍ତ୍ରୀ ଓ ବିରାଟ କୋହଲିଙ୍କୁ କୌଣସି ଦଣ୍ଡ ମିଳିବା ସମ୍ଭାବନା ନାହିଁ । ବିଶ୍ୱକପ ପରେ ଶାସ୍ତ୍ରୀଙ୍କ ଅବଦ୍ଧି ଶେଷ ହେଉଛି । କିନ୍ତୁ ପ୍ରଶାସନିକ ମ୍ୟାନେଜରଙ୍କୁ ଏ ବାବଦରେ ପ୍ରଶ୍ନ ପଚରାଯାଇପାରେ ବୋଲି ସେ କହିଛନ୍ତି ।
